1. 03025 - Deiliskipulag Frístundabyggðar í landi Sólbergs Tekið var fyrir erindi Elíasar Hákonarsonar og Jóns Hafþórs Þórissonar um tillögu að deiliskipulagi frístundabyggðar á skika úr landi Sólbergs , landnr . 203552 , sbr. uppdrátt og greinargerð . Samþykki Slökkviliðisstjóra þarf að liggja fyrir varðandi vatn til slökkvistarfa . Leita þarf eftir umsögn Vegagerðarinnar varðandi innkeyrslur á Vaðlaheiðarveg nr. 832 . Liggja þarf fyrir skriflegt leyfi landeiganda varðandi öflun neysluvatns þar sem fyrirhuguð borhola er ekki innan landsvæðis í eigu eigenda skipulagssvæðisins . Metið er að staðsetning rotþróa á uppdrætti sé ekki vænlegur kostur . Lagt er til að skoðað verði hvort hægt sé að samnýta rotþróarsvæði með Heiðabyggð , sbr. uppdrátt um breytingu á deiliskipulagi í Heiðabyggð frá árinu 2005 . Gerð verður krafa um að fráveitulagnir og hreinsivirki verði frágengin fyrir skipulagssvæðið áður en byggingarleyfi er veitt , sbr. 4. gr. verklagsreglna um deiliskipulag á vegum einkaaðila í Svalbarðsstrandarhreppi . Gert verði að skilyrði að haft verði í huga byggingarmynstur þeirrar sumarbústaðabyggðar sem er nærliggjandi . Skoða þarf legu fjallgirðingar og er vísað til sveitarstjórnar að hraða eins og kostur er úrlausn mála varðandi hana . Skipulagsnefnd óskar eftir að greinargerð með deiliskipulaginu verði ýtarlegri . Skilyrði fyrir samþykkt skipulagsins er að landeigendur undirriti yfirlýsingu framkvæmdaleyfishafa / landeigenda vegna deiliskipulags . Sveitarstjóra falið að upplýsa skipulagsaðila um niðurstöðu nefndarinnar . 2. 03026 - Umsókn um skipulagsheimild til byggingar sumarhúss á Háamel Tekið var fyrir erindi Hauks Ingólfssonar varðandi leyfi til byggingar sumarhúss á Háamel í landi Sunnuhlíðar . Skipulagsnefnd samþykkir fyrir sitt leyti að setja í grenndarkynningu breytingu á aðliggjandi deiliskipulagi Sunnuhlíðar sem tók gildi 10. mars 2011 . Athuga þarf þó með samnýtingu rotþróar og liggja þarf fyrir skriflegt leyfi varðandi neysluvatn auk skriflegs leyfis allra meðeigenda að Háamel , fyrir grenndarkynningu . Breytingin skal kynnt í grenndarkynningu fyrir eigendum Háuhlíðar og Sunnuhlíðar . 3. 04006 - Deiliskipulag lóða í landi Halllands Tekið var fyrir erindi Mána Guðmundssonar og Hólmfríðar Freysdóttur varðandi deiluskipulag lóða í landi Halllands . Skipulagsnefnd tekur jákvætt í erindið fyrir sitt leyti þar sem hugmyndin er í samræmi við skipulagða íbúðabyggð á svæðinu . Breytingin kallar þó á aðalskipulagsbreytingu og deiliskipulag . Lagt er til að skipulagssvæðið verði stækkað og rotþróarsvæðið verði innan þess og tryggja þarf að rotþró sé nægilega stór . Auk þess þarf umsökn Vegagerðar varðandi staðsetningu svæðisins . Skipulagsnefnd leggur til að þegar verið hafinn undirbúningur að breytingu aðalskipulags . 4. 02002 - Umsókn um frávik frá gildandi deiliskipulagi Lagt var fram til kynningar erindi Sigurbjörns Sigurðssonar um frávik frá gildandi deiliskipulagi og svar sveitarstjóra við því . Skipulagsnefnd samþykkir fyrir sitt leyti afgreiðslu sveitarstjóra . 5. 01006 - Deiliskipulag fyrir Sunnuhlíð Fleira ekki gert . Fundi slitið kl. 19:30